
Alsószentiván Község Önkormányzat

19/2009. (XI. 10.)

RENDELETE 

 a község jelképeiről és azok használatáról, a közterületek fellobogózásáról
Alsószentiván Község Önkormányzat Képviselő-testülete a helyi önkormányzatokról szóló 1990. évi LXV. törvény 1. § (6) bekezdésében, valamint a Magyar Köztársaság nemzeti jelképeinek és a Magyar Köztársaságra utaló elnevezésnek a használatáról szóló 1995. évi LXXXIII. törvény 21. § (3) bekezdésében kapott felhatalmazás alapján a község címeréről, zászlajáról, lobogójáról, pecsétjéről és azok használatáról, valamint a közterületek fellobogózásáról az alábbi rendeletet alkotja:

I. Fejezet

az önkormányzat jelképei
1. §

Az önkormányzat jelképei, mint a település történelmi múltjára utaló díszítő szimbólumok a címer, a zászló, a lobogó és a pecsét.

II. Fejezet 

AZ ÖNKORMÁNYZAT CÍMERE

A címer leírása és magyarázata

2. §

[image: image1.wmf](1) A címer álló helyzetű háromszögű pajzs. A veres pajzsmező kékkel süvegezett. A süveg kék mezejének alsó részén egy szabályos hármashalom magasodik, tetején egy nyitott aranykoronával. A koronából kinövő két ezüst angyalszárny egy lebegő arany keresztet fog közre. A címer felső szélén a veres pajzsmezőben egy-egy arany búzakéve lebeg.

(2) A község neve: „SZENTIVÁN” Keresztelő Szent János régi magyar nevéből származik: ezt jelképezi a kereszt.

A község földrajzi helyzetét, dimbes-dombos környezetét jelképezi a hármashalom. Az aranykoronából kinövő ezüst angyalszárnyak vallási motívumok, mivel a község Fejér megye egyik legismertebb katolikus búcsújáró helye.

Az arany búzakévék ALSÓ- és FELSŐSZENTIVÁN településeket jelképezi.

A címer használatának köre

3. §

(1) A község címerét utaló és díszítő jelképként engedély nélkül lehet felhasználni:

a) az önkormányzat zászlaján és lobogóján,

b) az önkormányzat pecsétjén,

c) a Alap-Alsószentiván Községek Körjegyzősége Alsószentiváni Kirendeltségének (továbbiakban: Körjegyzőség Kirendeltsége) épületén, tanácskozótermeiben, hivatali helyiségeiben,

d) az önkormányzat intézményeinek épületén, tanácskozótermeiben, vezetőinek irodahelyiségeiben,

e) a Sárbogárdi Többcélú Kistérségi Társulás épületén, tanácskozótermeiben, kiadványain,

f) az önkormányzat szervei (a polgármester, a képviselő-testület bizottságai, a képviselő-testület hivatala), továbbá az alpolgármester, a körjegyző által tevékenységük során felhasznált levélpapíron, borítékon,

g) az önkormányzati képviselők, a Körjegyzőség Kirendeltsége és önkormányzati intézmények dolgozóinak névjegykártyáin és arcképes igazolványain, 

h) az önkormányzat által kiadott kiadványokon,

i) a község életével és fejlődésével foglalkozó, történeti és ismeretterjesztő vagy ilyen jellegű kiadványokon, plakátokon,

j) az önkormányzat által kiadott díszokleveleken, emléklapokon, emlékplaketteken, jelvényeken, emlékérméken, a képviselő-testület által alapított kitüntetéseken, 

k) az önkormányzat által készíttetett ajándéktárgyakon, emléktárgyakon,

l) az önkormányzat ünnepségein, rendezvényein,

m) a községet bemutató kiállításokon,

n) nemzetközi kapcsolatokban, protokolláris rendezvényeken és az idegenforgalmi propagandában,

o) az önkormányzat által létrehozott közalapítvány kiadványain és rendezvényein,

p) bejegyzett alsószentiváni székhelyű civilszervezetek kiadványain és rendezvényein,

q) az önkormányzat hivatalos lapján, honlapján,

r) közterületek díszítésére,

s) a község tájékoztató térképén, a községbe vezető utak mellett a közigazgatási határnál lévő táblán.

(2) A község címere választási kampány céljára nem használható.

A címer használatának módja

4. §

(1) A község címerét kizárólag hiteles alakban, az ábrázolás hűségének, a méretarányoknak és színeknek megtartásával szabad használni. A címer elemei önállóan nem használhatóak.

(2) Amennyiben nincs lehetőség a címer eredeti színben való ábrázolására, akkor az csak a hordozó tárgy anyagának (fém, fa, bőr, kerámia, stb.) színében, de a heraldika általános szabályainak és színjelzéseinek megtartásával történhet.

(3) A címer nyomdai úton (pl. levélpapír, meghívó, stb.) fekete-fehér színben is előállítható és felhasználható.

(4) A címert csak olyan mértékig szabad kicsinyíteni, hogy az ne sértse a hiteles ábrázolást. 

(5) Az önkormányzat címere védjegyként nem használható.

III. Fejezet 

AZ ÖNKORMÁNYZAT ZÁSZLAJA ÉS LOBOGÓJA

A zászló leírása

5. §

A zászló színei a címer főbb színeit ismétlik. A zászló hosszában osztott, felül kék, alul veres. A zászló közepén a címer látható eredeti színeiben. 

A zászló használatának köre

6. §

(1) A község zászlaja utaló és díszítő jelképként engedély nélkül használható:

a) a Körjegyzőség Kirendeltségének épületén,

b) az önkormányzati intézmények épületein,

c) a képviselő-testület ülésein,

d) az önkormányzat tisztségviselőinek hivatali helyiségeiben, 

e) nemzeti, állami és községi ünnepek alkalmával,

f) a község életében jelentős rendezvények, események alkalmával,

g) a Sárbogárdi Többcélú Kistérségi Társulás rendezvényein,

h) bejegyzett alsószentiváni székhelyű civilszervezetek rendezvényein,

i) több település részvételével tartott rendezvényeken,

j) a község és más települések közötti bel- és külföldi kapcsolatokban,

k) cserezászlóként és – a juttatás jellegének a zászlón való feltüntetésével – elismerésként.

(2) A község zászlaját az Önkormányzat tanácstermében kell elhelyezni.

A zászló használatának módja

7. §

(1) A község zászlaját az ábrázolás hűségének, méretarányoknak és színeknek a megtartása mellett szabad használni. A zászló elemei önállóan nem használhatóak.

(2) A zászlót csak olyan mértékig szabad kicsinyíteni, hogy az a hiteles ábrázolást ne sértse. 

(3) A község zászlaja kis- és nagyméretben előállítható és használható.

8. §

A lobogó leírása

A lobogó 1:2 méretarányú, álló téglalap alakú. A zászló színei a címer főbb színeit ismétlik. A zászló hosszában osztott, felül kék, alul veres. A zászló közepén a címer látható eredeti színeiben. 

A lobogó használatának köre

9. § 

A rendelet zászlóra vonatkozó rendelkezéseit a lobogóra is alkalmazni kell. 

IV. Fejezet 

Az ÖNKORMÁNYZAT PECSÉTJE

A pecsét leírása

10. §

A község pecsétje kerek pecsét, középen a község címerével. A pecsét köriratának szövege: ALSÓSZENTIVÁN ÖNKORMÁNYZATA 1999

A pecsét használata

11. §

(1) A község pecsétjét kizárólag a képviselő-testület által adományozott okleveleken, emléklapokon, valamint az önkormányzat bel- és külföldi önkormányzatok közötti kapcsolatait tükröző dokumentumokon, protokolláris célból lehet használni. 

(2) A község pecsétje hatósági eljárás során nem alkalmazható. 

V. Fejezet

Az önkormányzati JELKÉPEK HASZNÁLATÁNAK ENGEDÉLYEZÉSE

A címer és a zászló használatának engedélyezése

12. §

(1) A község címerének és zászlajának e rendeletben foglalt rendelkezéseken kívüli felhasználására, alkalmazására, vagy forgalomba hozatal céljából történő előállítására vonatkozó kérelmekről a képviselő-testület által átruházott hatáskörben, a közigazgatási hatósági eljárás és szolgáltatás általános szabályairól szóló 2004. évi CXL. törvény alapján a polgármester dönt. A kérelemnek teljes egészében helyt adó döntés esetén, ellenérdekű ügyfél hiányában mellőzhető a döntésből az indokolás és a jogorvoslatról szóló tájékoztatás.

(2) A község címerének és zászlajának használatára és forgalmazására vonatkozó kérelemnek tartalmaznia kell:

a) a kérelmező nevét (megnevezését) és címét,

b) az előállítás, felhasználás célját,

c) az előállítandó mennyiséget (darabszámot),

d) a terjesztés, forgalomba hozatal esetén annak módját,

e) a használat időtartamát,

f) a címerrel díszítendő tárgy mintapéldányát (rajzát, tervét),

g) a használatért felelős személy megnevezését.

(3) A község címerének, zászlajának használatára vonatkozó engedélynek tartalmaznia kell:

a) az engedélyes nevét (megnevezését) és címét,

b) az engedélyezett felhasználási cél megjelölését,

c) az előállítás anyagát,

d) az előállításra engedélyezett mennyiséget,

e) a felhasználás idejét, illetőleg az engedély érvényességének időtartamát,

f) a terjesztés, a forgalomba hozatal módjára vonatkozó esetleges kikötéseket,

g) a felhasználásért felelős személy megnevezését.

(4) Az engedély érvényessége szólhat:

a) egy esetre (rendezvényre, alkalomra),

b) meghatározott időpontig történő felhasználásra,

c) határozatlan idejű, visszavonásig történő felhasználásra.

(5) Nem adható engedély, illetőleg a kiadott engedély vissza kell vonni, ha a községi jelkép előállítása, használata, annak célja, körülménye, módja alkalmas a község hírnevének csorbítására, sérti a község vagy a község lakosságának jogait, jogos érdekeit. 

(6) Vissza kell vonni az engedélyt, ha a használó az engedélytől eltérő módon használja, vagy ha e rendeletnek a címer, zászló használatára vonatkozó rendelkezéseit megszegi.

(7) A címernek az emléktárgyakon, érméken, jelvényeken, más tárgyakon és kiadványokon történő felhasználásához, ezen rendelet alapján kiadott engedély nem mentesíti a kérelmezőt a jogszabályok által a termék, jelvény, kiadvány stb. tervezésére, előállítására, forgalomba hozatalára előírt egyéb engedélyek, hozzájárulások megszerzése alól.

(8) A kiadott engedélyekről nyilvántartást kell vezetni. A nyilvántartás tartalmazza az engedély megadásának időpontját, az ügyirat számát, az engedélyes nevét (megnevezését), címét, a felhasználás célját, előállítás esetén az engedélyezett mennyiséget, az engedély érvényességének határidejét. A nyilvántartás személyes adatot csak akkor tartalmazhat, ha ahhoz az engedélyes írásban hozzájárul.

A címer és a zászló engedély nélküli használatának következményei
 

13. §

VI. Fejezet

A KÖZSÉG FELLOBOGÓZÁSA

14. § 

(1) A község fellobogózásának időpontjai: nemzeti és állami ünnepek: március 15., augusztus 20., október 23.

(2) A polgármester az (1) bekezdésben felsorolt eseteken kívül is elrendelheti a község közterületeinek teljes vagy részleges fellobogózását.

(3) Az (1) bekezdésben meghatározott ünnepnapokon az állami zászlót kell kitűzni.

(4) A fellobogózást az ünnepnapot megelőző munkanapon 12 óráig, a zászlók beszedését az ünnepnapot követő munkanapon 12 óráig kell elvégezni. 

VII. Fejezet

Záró rendelkezések

15. §

E rendelet kihirdetésének napján lép hatályba, hatályba lépésével egyidejűleg hatályát veszti a község címerének és zászlójának alapításáról és annak használati rendjéről szóló 6/1999. (V. 19.) sz. rendelet valamint ezt módosító 7/1999. (X. 7.) számú önkormányzati rendelet.

Alsószentiván, 2009. november 9.

 Nagy Lajos























































Nyikosné Katzenberger Erika

polgármester






      





























































 körjegyző

Kihirdetve:

Alsószentiván, 2009. november 10.                         



Nyikosné Katzenberger Erika










                                                                                                 körjegyző

� Hatályon kívül helyezte: 8/2012. (V. 23.) önkormányzati rendelet, 2012. május 31-i hatállyal


� Hatályon kívül helyezte: 8/2012. (V. 23.) önkormányzati rendelet, 2012. május 31-i hatállyal





